OpenLLM-France/wikimedia huggingface dataset:
# Mangosta de Meller

La mangosta de Meller (Rhynchogale melleri) és una espècie de mangosta del gènere monotípic Rhynchogale.

## Descripció

Es tracta d'una espècie de mangosta de mida mitjana, amb una longitud del cos i del cap que varia entre 44 i 48 centímetres, una cua que varia entre 28 i 40 centímetres, i un pes que varia entre 1,7 i 3 quilograms. Les potes posteriors fan entre 9,5 i 10,1 centímetres.
Aquesta rara mangosta es pot distingir per unes zones del pelatge als costats del coll, on el pèl és en sentit contrari al de la resta del cos. El pelatge varia del marró al gris, amb les potes més fosques i el ventre i el cap més clars.

## Distribució i hàbitat

Es troba en llocs humits i molt verds o àrees boscoses en zones plujoses i valls poc profundes de la República Democràtica del Congo, Malawi, Moçambic, Sud-àfrica, Eswatini, Tanzània, Zàmbia i Zimbàbue.

## Comportament

Es creu que es tracta d'una animal solitari, terrestre i nocturn.

## Dieta

S'alimenta de petits vertebrats, com ratolins i lacertilis, tèrmits i fruits.

## Subespècies

* Rhynchogale melleri langi
* Rhynchogale melleri melleri

## Referències

* ↑ (anglès) Mammals of Tanzania Arxivat 2009-03-17 a Wayback Machine.
* ↑ (anglès) The Animal Files

## Bibliografia

* (anglès) Kingdon J. (1971-77). East African Mammals. VOL I: primates, hyraces, pangolins, protoungulates, sirenians. VOL IIA: Insectivores and bats. VOL IIB: hares and rodents. VOL IIIA: carnivores. VOL IIIB: large mammals. VOL IIIC: bovids. VOL IIID: bovids. Academic Press, Londres i Nova York.
* (anglès) Kingdon J. (1997). The Kingdon field guide to African Mammals. Academic Press, Londres i Nova York: Natural World.
* (anglès) Nowak, R. M. 1999. Walker's Mammals of the World. Sixth ed. Johns Hopkins University Press, Baltimore, 1:766-768, 780.
* (anglès) Skinner J.D., Smithers R.H.N. (1990). The mammals of the Southern African subregion. University of Pretoria, Pretoria.
* (anglès) Stuart C., Stuart T. (1997). Field guide to the larger mammals of Africa. Struik Publishers.
* (anglès) Swynnerton, G. H., and R. W. Hayman. 1951. A checklist of the land mammals of the Tanganyika Territory and the Zanzibar Protectorate. Journal of the East African Natural History Society, 20(6):274-392.
* (anglès) Wilson D.E., Reeder D.M. (Eds) (1993). Mammal Species of the World: A Taxonomic and Geographic Reference. Second edition. Smithsonian Institution Press, Washington D.C.
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Serrat des Plans

El Serrat des Plans és una muntanya de 722 metres que es troba al municipi d'Orís, a la comarca d'Osona.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Arcadio Roda Rivas

Arcadio Roda Rivas (Alcolea (Almeria), 29 de setembre de 1844 - Madrid, 1921) fou un polític, escriptor i periodista andalús, diputat a les Corts Espanyoles durant la restauració borbònica

## Biografia

Es va llicenciar en Dret a la Universitat de Madrid i després de la revolució de 1868 fou candidat per Almeria en la convocatòria a Corts Constituents de setembre de 1868, però no fou escollit. Es va relacionar amb el cercle polític d'Antonio Cánovas del Castillo i fou elegit diputat pel Partit Liberal Conservador pel districte de Gérgal a les eleccions generals espanyoles de 1876, pel de Guadix a les eleccions generals espanyoles de 1879, pel d'Albuñol a les eleccions generals espanyoles de 1884, pel de Berja a les eleccions generals espanyoles de 1891 i pel d'Alzira a les eleccions generals espanyoles de 1896.
Durant aquesta etapa formà part de diferents comissions, especialment les relacionades amb el ferrocarril. Fou un dels responsables de l'arribada del ferrocarril a Almeria (1895) i un dels artífex de la carretera de La Alpujarra. També fou Director General de Beneficència i d'Hisenda, conseller de l'Empresa de Ferrocarrils del Nord-oest d'Espanya i president de la del Sud d'Espanya. També fou senador per la província d'Almeria de 1901 fins a 1914, i vicepresident del senat en 1906. Va traduir al castellà Ensayos de moral y política de Francis Bacon i Oraciones escogidas de Demòstenes (1872)

## Obres

* Preludios. Nuevo grito de combate (Madrid, 1921)

## Enllaços externs

* Arcadio Roda Rivas a l'almeriapedia, amb llicència GFDL
* Fitxa del Senat
* Fitxa del Congrés dels Diputats (castellà)
# Emmanuel Lellouch

Emmanuel Lellouch (nascut l'any 1963) és un astrònom i planetòleg francès.

## Biografia

Emmanuel Lellouch treballa a l'observatori de París. Lellouch estudia principalment les atmosferes dels planetes i els seus satèl·lits gràcies a l'espectroscòpia d'infrarojos i mil·limètrica. Va fer importants contribucions a les primeres observacions de l'atmosfera global del satèl·lit de Júpiter Io, a la mesura dels vents sobre Venus i Mart, i la detecció d'aigua en els planetes exteriors del sistema solar.
També ha estudiat les superfícies de planetes i cometes, ha estat i encara és investigador o investigador associat a experiments realitzats per diverses sondes espacials com Phobos, Galileo, ISO, Cassini, Mars Express, Rosetta, FIRST.
L'asteroide (5519) Lellouch porta el seu nom.

## Bibliografia

* Aux Confins du système solaire (en francès), 2008.

## Referències

* ↑ «(5519) Lellouch» (en anglès). [Consulta: 17 octubre 2015].
# Joan Cañellas i Reixach

Joan Cañellas i Reixach (Santa Maria de Palautordera, 30 de setembre de 1986) és un dels millors jugadors d'handbol català. Juga a la posició de central i mesura 1.98 metres i pesa 100 kg.
Format al Club Handbol Palautordera, el 2000 fitxà pel Club Balonmano Granollers, equip amb el qual debutà en la màxima categoria. Posteriorment jugà al FC Barcelona (2005-08), de nou al BM Granollers (2008-09), al BM Ciudad Real (2009-11), al BM Atlético de Madrid (2011-13), al HSV Hamburg (2013-14) i el THW Kiel (2014-16). El 2016 fitxà pel Vardar de Macedònia, equip amb el qual guanyà la Lliga de Campions el 2017, i la temporada 2018-19 passà a jugar en el SC Pick Szeged hongarès.

## Palmarès

* 1 Lliga de Campions: 2016-17
* 2 Mundials de Clubs: 2010 i 2012
* 2 Lliga ASOBAL: 2005-06 i 2009-2010
* 4 Copa del Rei: 2006-07, 2010-2011, 2011-2012 i 2012-2013
* 3 Supercopa d'Espanya: 2006-07, 2010-2011 i 2011-2012
* 1 Copa ASOBAL: 2010-2011
* 4 Lligues dels Pirineus: 2005-06, 2006-07,2007-2008 i 2008-2009
* 1 Bundesliga d'Alemanya: 2014-2015
* 2 Supercopes d'Alemanya: 2014 i 2015
* 3 Lligues de Macedònia: 2015–16, 2016–17 i 2017–18
* 3 Copes de Macedònia: 2016, 2017 i 2018
* 2 Lligues SEHA: 2016-17, 2017-18
* 1 Copa d'Hongria: 2018-19

## Referències

* ↑ Romero, Gonzalo. «Joan Cañellas, nominat a millor jugador del món». Ara.cat, 14-02-2015. [Consulta: 14 febrer 2015].
* ↑ «El central internacional Joan Cañellas fitxa pel BM Ciudad Real». el9nou.cat, 15-07-2009 [Consulta: 14 febrer 2021].
* ↑ «La travesía de una estrella ambulante». elpais.com, 11-10-2016 [Consulta: 14 febrer 2021].
* ↑ «Joan Cañellas fitxa pel Vardar». el9nou.cat, 10-02-2016. [Consulta: 9 maig 2017].
* ↑ «Joan Cañellas ficha por el Pick Szeged de Pastor». mundodeportivo.com, 20-04-2018 [Consulta: 14 febrer 2021].
# Allison Schmitt

Allison Schmitt (Pittsburgh, Estats Units 1990) és una nedadora estatunidenca, guanyadora de sis medalles olímpiques.

## Biografia

Va néixer el 7 de juny de 1990 a la ciutat de Pittsburgh, població situada a l'estat de Pennsilvània (Estats Units).

## Carrera esportiva

Va participar, als 18 anys, en els Jocs Olímpics d'Estiu de 2008 realitzats a Pequín (República Popular de la Xina), on va aconseguir guanyar la medalla de bronze en la prova de relleus 4x200 metres lliures. En aquests mateixos Jocs finalitzà novena en els 200 metres lliures.
En els Jocs Olímpics d'Estiu de 2012 celebrats a Londres (Regne Unit) aconseguí guanyar cinc medalles olímpiques, convertint-se en una de les reines de la piscina al costat de Missy Franklin i Alicia Coutts. Aconseguí guanyar la medalla d'or en les proves dels 200 metres lliures, relleus 4x200 metres lliures i relleus 4x100 metres estils; la medalla de plata en la prova dels 400 metres lliures i la medalla de bronze en els relleus 4x100 metres lliures.
Al llarg de la seva carrera ha guanyat tres medalles en el Campionat del Món de natació, una d'elles d'or; tres medalles d'or en el Campionat del Món de natació en piscina curta i dues medalles d'or en el Campionats de Natació Pan Pacific.
# Estadi Raimundo Sampaio

L'Estadi Raimundo Sampaio, també conegut com Arena Independência, és un estadi de futbol de la ciutat de Belo Horizonte, capital de l'estat de Minas Gerais del Brasil. Té una capacitat de 23.018 espectadors.
Va ser inaugurat l'any 1950 amb motiu de la Copa del Món de Futbol de 1950.
Havia estat l'estadi del club Sete de Setembro Futebol Clube. Per aquest motiu fou conegut com Estadi Sete de Setembro o Estadi Independència, doncs els set de setembre fou la independència del Brasil. Després fou propietat de l'América Futebol Clube.

## Referències

* ↑ «Cadastro Nacional de Estádios de Futebol» (PDF) (en portuguès). CBF. Arxivat de l'original el 10 maig 2013. [Consulta: 23 octubre 2010].
* ↑ Templos do Futebol
* ↑ «World Cup 1950». rsssf.com. [Consulta: 1r febrer 2022].
# Mangabei de ventre taronja

El mangabei de ventre taronja (Cercocebus chrysogaster) és un mico del Vell Món social que viu als boscos humits i pantanosos situats al sud del riu Congo, a la República Democràtica del Congo. Anteriorment se'l considerava una subespècie del mangabei àgil (C. agilis). Només se n'ha pogut estudiar el comportament en captivitat.

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 153. ISBN 0-801-88221-4. (anglès)
# Serra de Mollet

La Serra de Mollet és una serra situada als municipis de les Valls d'Aguilar a la comarca de l'Alt Urgell i Baix Pallars a la comarca del Pallars Sobirà, amb una elevació màxima de 1.969 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Archer John Porter Martin

Archer John Porter Martin (Londres, Anglaterra 1910 - íd. 2002) fou un químic anglès guardonat amb el Premi Nobel de Química l'any 1952.

## Biografia

Va néixer l'1 de març de 1910 a la ciutat de Londres. Va estudiar química a la Universitat de Cambridge, es dedicà des de 1946 a la recerca en empreses privades i el 1948 fou nomenat director de la secció de química Física de l'Institut Nacional d'Investigacions Mèdiques de Londres.
Morí el 28 de juliol de 2002 a la ciutat de Londres.

## Recerca científica

Especialitzat en bioquímica, i especialment en la vitamina E i vitamina B2. Posteriorment es decantà per la cromatografia, creant les tècniques que van permetre l'evolució d'aquesta tècnica de laboratori. Martin va desenvolupar la cromatografia de la partició, mentre treballava en la separació d'aminoàcids, així com la cromatografia gasosa líquida.
El 1952 va rebre el Premi Nobel de Química, compartit amb Richard Laurence Millington Synge, per la invenció de la cromatografia de la partició.

## Enllaços externs

* «Archer John Porter Martin» (en anglès). The Nobel Prize. The Nobel Foundation.
# John George Walker

John George Walker, KNZM, CBE, (Papakura, Auckland; 12 de gener, 1952) és un ex atleta de Nova Zelanda, especialista en proves de mig fons, i actual polític regional d'Auckland.

## Atletisme

El seu primer gran èxit arribà als Jocs de la Commonwealth de Christchurch 1974, on guanyà dues medalles, una plata en 1500 i un bronze en 800 metres llisos.
Walker fou el primer atleta a baixar de 3:50 minuts a la prova de la milla. Ho assolí el 12 d'agost de 1975 a Göteborg, Suècia. Mantingué aquest rècord fins al 17 de juliol de 1979, quan fou trencat per Sebastian Coe. El 30 de juny de 1976 va batre el rècord del món de 2000 metres (4:51.4) a Oslo, Noruega. També va trencar el rècord del món dels 1500 metres en pista coberta (3:37.4) el 1979.
El seu èxit més gran arribà als Jocs Olímpics de Montreal 1976. En la prova de 800 metres no aconseguí arribar a la final, però en els 1500 guanyà la medalla d'or. El boicot de 22 països africans als Jocs, el convertiren en el millor especialista de la prova.
La seva darrera medalla la guanyà als Jocs de la Commonwealth de Brisbane 1982, plata als 1500 metres, per darrere de Steve Cram. Posteriorment es passà a la prova de 5000 metres, sense massa èxit, competint als Jocs Olímpics de 1984 i als de la Commonwealth de 1986.

## Millors marques

| Distància | Temps | Seu | Data |
| 800 m | 1:44.92 | Christchurch | 1974 |
| 1000 m | 2:16.6 NR | Oslo | 1980 |
| 1500 m | 3:32.4 | Oslo | 1975 |
| Milla | 3:49.08 NR | Oslo | 1982 |
| 2000 m | 4:51.4 NR | Oslo | 1976 |
| 3000 m | 7:37.49 NR | Londres | 1982 |
NR: Rècord Nacional

## Política

Des de les eleccions locals neozelandeses de 2010 Walker és un dels 20 consellers del consell d'Auckland, el consell regional de la regió d'Auckland. Walker representa la circumscripció electoral de Manurewa-Papakura i és independent. En les eleccions de 2010 Walker quedà en primer lloc en la seva circumscripció al rebre un total de 20.996 vots.

## Referències

* ↑ http://www.dpmc.govt.nz/honours/lists/list.asp?id=45 2009 Queen's Birthday Honours List
* ↑ «The New Zealand Olympic Committee website - John Walker Profile». Arxivat de l'original el 2008-10-21. [Consulta: 21 octubre 2009].
* ↑ (anglès) «Ward councillors». Consell d'Auckland. [Consulta: 10/02/2013.]
* ↑ (anglès) «Auckland Council - Manurewa-Papakura Ward Arxivat 2013-02-10 a Wayback Machine.». Elections 2010 — Comissió Electoral. [Consulta: 10/02/2013.]

## Enllaços externs

* Informació a Sporting Heroes
* Biografia a la IAAF
* Entrevista en vídeo Arxivat 2008-01-12 a Wayback Machine.
# Ranomi Kromowidjojo

Ranomi Kromowidjojo (Sauwerd, 20 d'agost de 1990) és una nedadora neerlandesa d'origen javanès-surinamès, especialista en estil lliure. És triple campiona olímpica, amb la medalla d'or als relleus 4x100 m lliures als Jocs Olímpics de 2008 i el 50 m i 100 m lliures als Jocs Olímpics de 2012.
Gràcies al seu germà va començar la natació a l'edat de quatre anys a Bedum. Més tard va canviar pel club TriVia a Groningen. Des de l'1 de juny de 2008 ha format part de la plantilla PSV Eindhoven, on s'entrena amb Jacco Verhaeren, director tècnic de la Reial Federació Neerlandesa de Natació i entrenador de la selecció nacional. La Lliga Europea de Natació va honrar Kromowidjojo amb el títol de Nedadora de l'any 2012.
Va tenir una relació amb l'exnedador Pieter van den Hoogenband.

## Referències

* ↑ Braden Keith. «Kromowidjojo and Agnel named Euro swimmers of the year» (en anglès). Swim Swam, 14-10-2012.

## Enllaços externs

* Web oficial
# 2009 Stock (Metro de Londres)

2009 Stock és un tipus de tren del Metro de Londres actualment en construcció per Bomardier Transportation per a la línia Victoria, per reemplaçar 1967 Stock.
# Vicente Cebrián Ferrer

Vicente Cebrián Ferrer (Barcelona, 6 de juliol de 1906 - Palma, 3 de novembre de 1985) va ser un ciclista català que va córrer entre 1927 i 1932. De la seva carrera esportiva destaca la victòria d'etapa a la Volta a Catalunya de 1931.
El seu germà José, també es dedicà al ciclisme.

## Palmarès

* 1924
* 1r a la Copa Faura (Barcelona)
* 1925
* 1r a la Cursa Freixenet (El Vendrell)
* 1r al Campionat de la Unió Ciclista La Bordeta
* 2n al Circuit del Penedès (Sants-El Vendrell-Sants)
* 2n a la Cursa de la Unió Ciclista Terrassa
* 2n al Campionat de Les Corts (Barcelona)
* 3r al Campionat de Manresa
* 1927
** 1r al Campionat de Barcelona de ciclisme-Trofeu Joan Fina
** 1r al Campionat de la Unió Ciclista La Bordeta
** 1r a les 3 Hores a l'americana de Reus (amb José Cebrián Ferrer)
* 1928
* 1r al Gran Premi Oscar Egg de Sants
* 1r a la Cursa a l'americana de Reus (del 22 d'abril, amb José Cebrián Ferrer)
* 1r a la Cursa a l'americana de Reus (del 25 d'agost, amb José Cebrián Ferrer)
* 1r a les 3 Hores a l'americana de l'Agrupació Ciclista Reus Deportiu (amb Josep Maria Sans)
* 4t al Campionat de Barcelona-Trofeu Terrot
* 1929
** 4t a la Volta a Llevant
* 1930
* 5è al Campionat de Catalunya
* 1931
** Vencedor de la setena etapa a la Volta a Catalunya
** 1r al Campionat de Barcelona-Trofeu Joan Fina
* 1933
** 1r al Campionat de Catalunya de ciclisme

## Referències

* ↑ «C» (en francès). Memoire du cyclisme. [Consulta: 24 desembre 2024].
* ↑ «Vicente Cebrián, campeón ciclista de Barcelona» (en castellà). memoriademadrid, 24-11-1931. [Consulta: 24 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
# Serra Marinera

La Serra Marinera és una serra situada al municipi de Lladorre a la comarca del Pallars Sobirà, amb una elevació màxima de 2.483 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Unión Deportiva Hospitalet

La Unión Deportiva Hospitalet fou un club de futbol català de la ciutat de l'Hospitalet de Llobregat, fundat l'octubre de 1929.
L'any 1928 és dissolt l'Hospitalenc Sport Club, als mesos després de la desaparició és creat la Penya Júniors i el Cercle Esportiu Fúria i es fusionaran formant un nou equip amb el nom de F.C. Fúria-Hospitalet i en pocs mesos es canvia de nom a Unió Esportiva Hospitalet, comptava amb secció de bàsquet. l'1 de maig de 1935 es fusiona amb el Club Juventut d'Hospitalet (1933) i forma el Centre d'Esports de l'Hospitalet, va participar en el campionat català amateur i a la tercera categoria del Campionat de Catalunya la temporada 1937-38.
Després de la Guerra Civil, el maig de 1939, el club renasqué amb el nom de Club Deportivo Hospitalet i l'any 1942 ja s'anomena Unión Deportiva Hospitalet. L'any 1952 es proclamà campió de Catalunya de Segona Categoria i la temporada 1956-57 jugà a la tercera divisió, entre els millors clubs catalans amateurs.
El juliol de 1957, el club desaparegué després de fusionar-se amb el CD Santa Eulàlia i amb el CF Hèrcules Hospitalet. D'aquesta fusió sorgí el Centre d'Esports l'Hospitalet.

## Uniforme

* Uniforme Titular: Camisa blanca, pantaló blau i mitjons negres amb una línia blanca.
* Uniforme visitant: Camisa blanca, pantaló i mitjons negres
Evolució de l'Uniforme
| 1929-1932 | 1932-1936 | 1939-1942 | 1942-1957 |

## Palmarès

* Campionat de Segona Regional Grup C 1951-1952

## Referències

* ↑ «Unió Deportiva Hospitalet». Enciclopèdia de l'esport català. Barcelona: Grup Enciclopèdia Catalana.
* 1 2 Gil Meseguer, Enric «Repetició de la Jugada. Història social de l'Esport a l'Hospitalet». 1928-1930. Fites Històriques de l'esport hospitalenc. Centre d'Estudis de l'Hospitalet.
* ↑ Gil Meseguer, Enric «Repetició de la jugada. Historia social de l'esport a l'hospitalet». La Represa. 1939-1975. L'esport dins de l'Espai Públic. Centre d'Estudis de l'Hospitalet.
* ↑ «El Hospitalet, magnífico campeón de la Segunda Categoria» (en castellà). Mundo Deportivo p. 5, 21-05-1952. [Consulta: 21 desembre 2017].
* ↑ «Asamblea extraordinaria y conjunta de los clubs U.D. Hospitalet, C.F. Hércules y C.D. Santa Eulalia» (en castellà). Mundo Deportivo p. 4, 05-07-1957. [Consulta: 20 juny 2024].
# Maarten van der Weijden

Maarten van der Weijden (Alkmaar, 31 de març de 1981) és un exnedador neerlandès. Va guanyar una medalla d'or als Jocs Olímpics d'Estiu de 2008 en la disciplina d'aigües obertes: 10 km. També va ser campió mundial d'aigües obertes el 2008 i va guanyar alguns títols nacionals en piscina coberta.
Van der Weijden va començar la carrera des de jove, però el 2001 va haver de deixar-la alguns anys a causa de leucèmia. Després de dos anys va poder continuar la carrera. Per recollir diners per l'associació per la lluita contra el càncer va travessar l'IJsselmeer. Va recollir 20.000 euros.
El 16 de desembre del 2008 va anunciar la fi de la seva carrera. Al seu discurs va dir: «Ara que he pogut demostrar el que és possible després del càncer, he tancat un cicle». No volia ser esclau del seu rendiment. Continua treballant per la lluita contra el càncer.

## Referències

* ↑ «Van der Weijden en Vos Sportman en -vrouw van het Jaar» (en neerlandès). Omroep Brabant, 24-12-2008. [Consulta: 11 gener 2016].
# Serrat d'Areste

El Serrat d'Areste és una serra situada al municipi d'Alins a la comarca del Pallars Sobirà, amb una elevació màxima de 2.800 metres. La seva orientació és majoritàriament nord-sud, decantant-se cap a l’oest en el seu tram més meridional. Situada a la capçalera de la vall Ferrera, separa la vall de Sotllo de la d’Areste. Els seus cims culminants són el pic d'Areste, de 2.790 metres d’altitud, i el Pic de Canalbona, de 2.965 metres d’altitud i situat en l'extrem septentrional de la serra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Educant la Rita

Educant la Rita (títol original en anglès: Educating Rita) és una pel·lícula britànica, estrenada el 1983, basada en l'obra teatral homònima de Willy Russell. Ha estat doblada al català.

## Argument

Educant la Rita explica la història de Susan White (Julie Walters), una jove que sent el desig de tornar a estudiar, ja que li agradaria deixar la seva actual vida de classe baixa.
Susan canvia el seu nom per Rita, a causa de l'escriptora Rita Mae Brown.
El professor de la universitat oberta (Open University) a la qual va, Frank Bryant (Michael Caine) li ensenya a conèixer-se a si mateixa i a prendre les seves pròpies decisions lliurement. Al mateix temps l'ajuda a preparar els seus exàmens. A mesura que Rita va aprenent, la relació amb el seu marit es fa cada vegada més distant.
Finalment, Rita torna a canviar el seu nom per Susan i tracta en tot moment de comportar-se com una persona culta, mentre que Frank, per la seva banda, parla emprant un llenguatge baix en cultura (com aquell que usava Rita al començament de l'obra) i, a més, ha caigut en el vici de l'alcohol i el tabac.

## Repartiment

* Michael Caine: Dr. Frank Bryant
* Julie Walters: Rita, Susan
* Michael Williams: Brian
* Maureen Lipman: Trish
* Jeananne Crowley: Julia
* Malcolm Douglas: Denny
* Godfrey Quigley: el pare de Rita
* Dearbhla Molloy: Elaine

## Premis

| Any | Premi | Nominat | Resultat |
| 1983 | Oscar al millor actor | Michael Caine | Candidat |
| 1983 | Oscar a la millor actriu | Julie Walters | Candidata |
| 1983 | Oscar al millor guió adaptat | Willy Russell | Candidat |
| 1983 | BAFTA a la millor pel·lícula | Educant la Rita | Guanyadora |
| 1983 | BAFTA al millor actor | Michael Caine | Guanyador |
| 1983 | BAFTA a la millor actriu | Julie Walters | Guanyadora |
| 1983 | Globus d'Or al millor actor musical o còmic | Michael Caine | Guanyador |
| 1983 | Globus d'Or a la millor actriu musical o còmica | Julie Walters | Guanyadora |

## Referències

* 1 2 esadir.cat. Educant a Rita. esadir.cat.
* ↑ The New York Times. Educating Rita.